বিল্লাল হোসেনের বাড়ির দোতলার একটি ফ্ল্যাটের ভাড়াটিয়া অপু দেবনাথ বলেন, ‘রাত আটটার দিকেই বাড়ির সামনে পুলিশ চলে আসে। আমরা কোনো কিছুই বুঝতে পারছিলাম না। এলাকাটি হঠাৎ করে নিস্তব্ধ হয়ে যায় এবং সবার মধ্যে আতঙ্ক বিরাজ করছিল। এরই মধ্যে আইন-শৃঙ্খলা বাহিনীর সদস্যরা সবাইকে যার যার ঘরে ঢুকে যাওয়ার নির্দেশ দেন। পরে রাত ৩টার দিকে আমাদেরকেসহ বাড়ির অন্য বাসিন্দাদেরকে সরিয়ে নিয়ে জানান, এই ফ্ল্যাটে জঙ্গিরা অবস্থান করছেন। তাদের গ্রেফতারে অভিযান চালানো হবে।’